A **Orquestra Panorama** é un conxunto musical galego, unha das orquestras máis importantes da escena,[] cunha media de 200 actuacións anuais. Ten a súa sede en Caldas de Reis.

Historia
--------

A Orquestra Panorama naceu o 25 de decembro de 1988 actuando no Rosal. O seu nome débese a un programa da TVG que existía por aquelas datas. Na súa primeira actuación, pintaron o logotipo da orquestra no pano que foi secando durante o transcurso do concerto.

Esta banda fundouna Ángel Martínez Pérez (Lito), que sen saber nada de música, coñecía as claves do éxito neste sector.[] Nesa época comezou con oito integrantes masculinos (el nunca formou parte dos compoñentes do grupo), cunha furgoneta Mercedes 406 e cun equipo de son de 500 watios.

Lito Martínez é o representante deste conxunto e de 84 orquestras máis das 200 que existen en Galicia, entre as que se encontran a Olympus, a París de Noia, ou o Combo Diminicano.[]

En 2017 a orquestra estivo a piques de desaparecer. O anterior propietario estaba a vender o equipo. Carlos Somoza Fouces, empresario de Monforte de Lemos e outros tres socios formaron Panoevens para levar a representación da Panorama.

### Evolución

Nos seus inicios, este grupo musical tocaba cumbias, pasodobres, rancheiras, merengues e rumbas. Estaba dirixido a un público maior e tradicional.[]

Na actualidade con Lito Garrido como director revolucionou o ambiente musical das verbenas[] innovando cos éxitos musicais máis actuais, introducindo novos estilos e cancións do verán, así como actuacións novidosas con performance, acróbatas, disfraces, técnicas punteiras en luz e son… Con isto conseguiu atraer a un público xove e introducilos na cultura das verbenas.[]

Esta evolución influíu nos músicos, nos que agora xa non conta que teñan boa voz[], senón que teñen que ser actores e bos bailaríns.

O cambio foi tal que comezou cunha soa furgoneta onde viaxaban todos os músicos e instrumentos, e agora conta con sete tráileres para o escenario e instrumentos e un microbús para os músicos.

O grupo ten un público mozo que o segue, con páxina web, Facebook, club de fans cos que teñen unha cita semanal vía chat e diversos produtos de merchandising, así como varios discos gravados.

A orquestra ten participado dende 2008 en sete galas contra o cancro nos concellos de Cambados, Ordes, Vilagarcía de Arousa e León coa colaboración de Merche, David Bisbal, Mónica Naranjo, Carlos Baute e outros.[]

A día de hoxe, viaxan por toda España e é considerada unha das mellores orquestras de todo o país.[] O seu éxito en Galicia levounos a actuar en Valencia, Madrid, León ou Asturias.

Compoñentes
-----------

Voces masculinas: Lito Garrido, Cibrán Insua Arufe, Mario Álvarez, Diego Moreira Villanueva.

Voces femininas: Fátima Pego Vilas, Aroxa Ruana.

Bailarinas femininas: Blanca Nunes, María Mediero, Rayssa Cunha, Tania Zapata.

Bailaríns masculinos: Blast Arts, Daniel Bolaños del Moral (D-Low), Héctor Bordón (Thor).

Guitarristas: Ismael Segura, Ivis Reyes.

Baixista: Jorge Ramilo Longa (Giorgio).

Teclista: Carlos Oubiña.

Batería: Alexandre Vázquez Roca.

Trompetistas: Roberto Ángel Hernández, Darien Polo Salgado ("Polito").

Saxofonista: Joseph Ludwing Ruiz Zuluaga, Edgar Campos Conde.

Trombonistas:Kotwey Marval, Edward Machado Cabrera.

Notas
-----

1. ↑  "Una empresa de Monforte salva la orquesta Panorama de la desaparición", *La Voz de Galicia*, 15 de outubro de 2017 *(en castelán)*.
2. ↑  Una orquesta gallega implicada en un fraude fiscal millonario alega que sus galas contra el cáncer no recaudaron nada eldiario.es

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Orquestra Panorama Modificar a ligazón no Wikidata*** |

### Ligazóns externas

* Orquestra Panorama na páxina web Orquestas de Galicia